Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: adatok nyilvánosságáról szóló 1992. évi LXIII. törvény rendelkezéseire tekintettel a panaszos nevének közzététele
Paragraph Index: 645

adatok nyilvánosságáról szóló 1992. évi LXIII. törvény rendelkezéseire tekintettel a panaszos nevének közzététele jogszerű volt. A panaszos — mint rendőr — közfeladatának ellátása során, hivatalával visszaélve követte el a büntetőeljárás alapjául szolgáló bűncselekményt. Ezért jogos az az igény, hogy a polgárok más büntetőeljárásokkal ellentétben szélesebb körű tájékoztatást kapjanak, mely adott esetben kiterjed a bűncselekmény elkövetőjének megnevezésére is. A nyilvánosságra hozatal miatt alkotmányos joggal összefüggő visszásság nem állapítható meg. Az ügyészségi nyomozó hivatal az eljárás során valamennyi eljárásjogi, a gyanúsított jogait érintő garanciális szabályt betartotta. A panaszosnak a Legfőbb Ügyészséghez benyújtott beadványát — amelyben egyrészt a fogva tartásának körülményeit, másrészt a védelemhez való jogának csorbítását sérelmezte — a Nyomozás Felügyeleti Főosztály a Baranya Megyei Főügyészségnek küldte meg. A Főügyészség a beadványt megvizsgálta és vizsgálatának eredményéről a panaszost levélben értesítette. Tájékoztatták arról, hogy a sérelmesnek tartott körülmények miatt a hatáskörrel és illetékességgel rendelkező Tolna Megyei Főügyészséghez fordulhat, a büntetőeljárással kapcsolatos kifogásait pedig — mivel az ügy időközben bírói szakba került — a bíróságon adhatja elő. Az ügyben eljáró hatóságok munkájában nem volt megállapítható olyan sérelmes intézkedés vagy mulasztás, amely alkotmányos jogokkal összefüggő visszásságot okozott volna, ezért az állampolgári jogok országgyűlési biztosának általános helyettese a további vizsgálatot lezárta. OBH 9438/1997. Az idegenrendészeti eljárás során az eljárás alá vont személy jogaira való kioktatásának dokumentálásával, továbbá az előállítás időtartama meghosszabbításával kapcsolatos felületes gyakorlat — konkrét jogszabálysértés nélkül is — veszélyezteti a szabadsághoz való jog [Alk. 55. § (1) bek.], valamint a jogállamiság és a jogbiztonság [Alk. 2. § (1) bek.] alkotmányos követelményének érvényesülését. Teljes szöveg: 3.2. alfejezetben. OBH 9824/1997.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes